
Text rozhodnutia
Súd: Krajský súd Banská Bystrica Spisová značka: 20Sd/381/2015 Identifikačné číslo súdneho spisu: 6015201569 Dátum vydania rozhodnutia: 22. 12. 2016 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2016:6015201569.3 Uznesenie Krajský súd v Banskej Bystrici, v právnej veci navrhovateľky S.. I. E., nar. XX. M. XXXX, Ul. J. H. XXX, XXX XX O., proti odporkyni Sociálna poisťovňa, ústredie, Ul. 29. augusta 8, 813 63 Bratislava, o preskúmanie rozhodnutia o invalidnom dôchodku č. XXX XXX XXXX X zo dňa 5. septembra 2015, takto r o z h o d o l : Konanie vo veci rozhodnutia odporkyne č. XXX XXX XXXX X zo dňa 5. septembra 2015 z a s t a v u j e. Navrhovateľke náhradu trov konania nepriznáva. o d ô v o d n e n i e : Odporkyňa rozhodnutím č. XXX XXX XXXX X zo dňa 5. septembra 2015 nepriznala navrhovateľke invalidný dôchodok, nakoľko posudkový lekár pobočky určil mieru poklesu schopnosti vykonávať zárobkovú činnosť u navrhovateľky o 35 % z potrebných viac ako 40 %. Proti uvedenému rozhodnutiu odporkyne podala navrhovateľka v zákonnej lehote opravný prostriedok. Odporkyňa v rámci autoremedúry rozhodnutím č. XXX XXX XXXX X - F.. zo dňa 12. decembra 2016 zrušila rozhodnutie, ktorým zamietla žiadosť navrhovateľky o priznanie invalidného dôchodku a novým rozhodnutím č. XXX XXX XXXX X - F.. zo dňa 12. decembra 2016 priznala navrhovateľke invalidný dôchodok od 19. augusta 2016 v sume 222 EUR mesačne a od 1. januára 2017 zákonne zvýšila invalidný dôchodok na sumu 226 EUR mesačne. Podľa § 250l ods.2 Občianskeho súdneho poriadku (ďalej len „OSP“) pokiaľ v III. hlave OSP nie je ustanovené inak, použijú sa primerane II. hlavy s výnimkou § 250a. Podľa § 250o OSP ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Vzhľadom na to, že odporkyňa v danom prípade novým rozhodnutím vyhovela v celom rozsahu opravnému prostriedku podanému navrhovateľkou, súd v súlade s citovanými ustanoveniami OSP konanie zastavil. O náhrade trov konania súd rozhodol podľa § 250k ods. 1 v spojitosti s § 250l ods. 2 OSP. Navrhovateľka bola v konaní úspešná, ale náhradu trov konania si neuplatnila, a preto jej súd ich náhradu nepriznal. Poučenie: Proti tomuto uzneseniu je prípustné odvolanie do 15 dní od jeho doručenia písomne v dvoch vyhotoveniach na NS SR prostredníctvom konajúceho súdu. Odvolanie je možné podať len z dôvodov uvedených v ust.§ 205 ods.2 OSP. V odvolaní sa má popri všeobecných náležitostiach / § 42 ods.3 / uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

